recursal/SuperWikiNEXT-32B huggingface dataset:
La **preĝejo sankta nomo de Sankta Maria** estas sakrala historia monumento en urbo Piliscsaba (Hungario).

Historio
--------

Dum la mezepoko tiu komunumo havis kirkon dediĉitan al Sankta Georgo, sed poste dum dominado de turkoj ĝi iom ruiniĝis. La paroĥo estis refondita jam en 1711. Pli nova preĝejo estis konstruita en 1728 el lomoj fare de klaraninaj monaĥinoj, poste inter 1748-1754 alia, la nun videbla, plene baroka kaj pli granda inter 1778-1781 fare de de:Franz Anton Hillebrandt. La monaĥinoj estis forigitaj en 1783, poste la instalaĵoj estis portitaj tien el alia monaĥina kirko de Budao. La orgeno estis konstruita en 1817, trakonstruita en 1890 kaj 1948, restaŭrita en 2000. La kirko estis renovigita interne en 1906, ekstere en 2022.

Konstruaĵo
----------

La preĝejo situas sola laŭ la ĉefplaco plene kovrita per kaŝtanarboj. La konstruaĵo havas kvadratan turon en mezo de la fasado, kiu iom reliefas. Malsupre estas la ĉefenirejo, sed estas ankaŭ aliaj du enirejoj. La navo finiĝas en duonronda absido, kiu kontaktiĝas kun granda sakristio. La interna panoramo estas plene baroka. Menciindas ligna skulptaĵo pri Sankta Maria supozeble el la malfrua 14-a jarcento.

Fontoj
------

* hungare kun bildserio
* Katolika Leksikono
* hungare kun fotoj
* hungare kun foto

Interna foto
La altaro

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
***Johnny Suede*** (Johanĉjo Ĉamledŝua) estas usona amafera komedia filmo de 1991 reĝisorita per debuto de Tom DiCillo, en kiu stelulas Brad Pitt, Catherine Keener, Calvin Levels kaj Nick Cave.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Johnny Suede estas junulo kun fiera sinteno kaj "pompadour" harfrizado, kiu aspiras esti rok-stelulon kiel sia idolo Ricky Nelson. Li kredass, ke li bezonas paron de nigraj ĉamledaj ŝuoj por kompletigi sian ekipon. Iam tia paro de ŝuoj mistere aperas sur la telefonbudo kiun li estas uzante. Tuj poste, Johnny renkontiĝas kun Darlette, alloga bohemieca virino kun kiu ŝi amaferas. Spite al la ĵaluza kaj perfortema koramiko de Darlette, Johnny vidas Darlette ĉiutage. La malriĉa Johnny devas lombardi sian gitaron por pagi sian lupagon, dum Darlette mistere vanuiĝas. La amiko de Johnny nome Deke pruntedonas al li la monon por rekuperi sian gitaron reen el la lombardejo, kaj la duo formas bandon. Sad kaj Johnny, deprimita pro la malapero de Darlette, vagadas tra Novjorko sencele ĝis li renkontiĝas kun Yvonne, virino pli inteligenta ol Johnny. Yvonne instruas lin, ke estas aferoj en la vivo multe pli gravas ol paro de nigraj ĉamledaj ŝuoj. 

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Brad Pitt kiel Johnny Suede
* Michael Luciano kiel Mr. Clepp
* Calvin Levels kiel Deke
* Nick Cave kiel Freak Storm
* Wilfredo Giovanni Clark kiel Slick
* Alison Moir kiel Darlette
* Peter McRobbie kiel Flip Doubt
* Ron Vawter kiel Winston
* Dennis Parlato as Dalton
* Tina Louise as kiel Mrs. Fontaine
* Michael Mulheren kiel Fred Business
* Wayne Maugans kiel Ned Business
* Catherine Keener kiel Yvonne
* Tom Jarmusch kiel Conan
* Samuel L. Jackson kiel B-Bop
* Ashley Gardner kiel Ellen

Referencoj
----------

Eksteraj ligiloj
----------------

* Johnny Suede en la Vikicitaro (Kolekto de citaĵoj)

* en imdb


|  |  |
| --- | --- |
| Bibliotekoj | * PeEnEo: 857138
 |

  

* *En tiu ĉi artikolo estas uzita traduko de teksto el la artikolo Johnny Suede en la angla Vikipedio.*
La **paroĥa preĝejo Stefano la 1-a (Hungario)** estas romkatolika monumento historia en urbo Rakamaz (Hungario).

Historio
--------

Laŭ dokumentoj jam kirko dediĉita al Sankta Kruco funkciis en la 14-a jarcento en tiu loko. En 1440 kaj ĉirkaŭ 1660 la vilaĝo estis detruitaj kaj senhomigitaj, intertempe kalvinanoj alvenis en la 16-a jarcento. En 1728 katolikoj el Aŭstrio alvenis. Ili fondis paroĥon en 1729 kaj konstruis preĝejon en 1734. La nazioj plene detruis ĝin en 1944. La nun videbla kirko estis konstruita en 1960.

Konstruaĵo
----------

La konstruaĵo staras sola en korto inter abioj. En la korto estas videbla ankaŭ ŝtona kruco. La fasado estas malsimetria, ĉe la dekstra angulo kvadrata turo malreliefas. La turo havas 2 sonorilojn. La kubeca navo konsistas el 3 navoj, la duonronda absido havas po unu flankajn ejojn. La tegmento estas ebena. Interne la instalaĵoj devenis el la malnova kirko, ĝustatempe savitaj.

Vidu, aŭdu ankaŭ
----------------

* sonorado

Fontoj
------

* hungare kun fotoj
* hungare kun fotoj
* leksikono


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Ŝtonetoj sur la strando de Broulee, New South Wales, Aŭstralio
**Ŝtoneto** estas peco de klasto kiuj plejofte mezuras inter 4 ĝis 64 milimetroj. Ĝi ofte estas el siliko.

Strando kiu ekzistas ĉefe el ŝtonetoj ĝenerale nomiĝas ŝtonetstrando anstataŭ sablostrando.
Tiaj strandoj rezistas ondan erozion, kaj havas ekologiajn niĉojn kiuj povas estis habitato por bestoj kaj plantoj.

Migraj ŝtonetoj kun tekst-arto
------------------------------

Tekstero el poemo de Zamenhof: Eĉ guto malgrandaEĉ guto malgranda
Dum la KOVIM-19-pandemio pentritaj migraj ŝtonetoj iĝis popularaj inter artemuloj kiuj ŝatas pentri pozitivajn, kuraĝigajn vortojn sur ĝojaj, kolorriĉaj ŝtonetoj, ofte ŝtonetoj kiuj kuŝis en riveroj kaj kiuj estas poluritaj de la akvo kaj tial pli facile por tekst-arto. Iuj ŝtonartemuloj metas la ŝtonetojn en publikaj lokoj tra la mondo dum promenadoj, dum homoj kiuj trovas tian ŝtonon povas alporti ĝin hejmen aŭ meti ĝin en alian publikan lokon. Dorsflanke de la ŝtonoj iuj metas informon pri FB-paĝon (ekz. "Caminostones", "*Happy* *stones*", ...) kie eblas kunhavigi fotojn de la vojaĝantaj ŝtonetoj.

Vidu ankaŭ
----------

Roka arto

Eksteraj ligiloj
----------------

* Ŝtoneto en la Vikimedia Komunejo (Multrimedaj datumoj)
* Kategorio Ŝtoneto en la Vikimedia Komunejo (Multrimedaj datumoj)

Caminostones

Happy Stones

Referencoj
----------
**Beáta Grolmuszné Vértessy** [grolmusnÉ vErteŝi], laŭ la hungarlingve kutima nomordo **Grolmuszné Vértessy Beáta** estas hungara biokemiisto, altlerneja instruisto, koresponda membro de Hungara Scienca Akademio (2022). Ŝia mallonga geedziĝa nomo estis *Grolmuszné*.

Beáta Grolmuszné Vértessy naskiĝis la  15-an de junio 1961(nun 1961-06-15) en Budapeŝto.

Biografio
---------

Beáta Grolmuszné Vértessy akiris MSc-diplomon en Teknikuniversitato de Budapeŝto en 1984. Post la diplomo ŝi ricevis akademian stipendion 3 jarojn, dum ŝi plustudis kaj akiris plian MSc-diplomon en Universitato de Ĉikago en 1987. Hejmenveninta ŝi eklaboris en akademia instituto. Ŝi kandidatiĝis (CSc) en 1991, en la sama jaro ŝi atingis sciencan gradon Ph.D. en Scienca Universitato Loránd Eötvös, ŝi doktoriĝis (DSc) en 2001 antaŭ la Scienca Akademio kaj en la sama jaro ŝi fondis novan esplorgrupon. Ekde 2011 ŝi instruis en la Teknikuniversitato kiel katedrestro. Ŝia esplorkampo estas struktura, molekula kaj ĉela biologioj.

Ŝi edziniĝis kaj naskis 2 gefilojn en 1988 kaj 1990. Ŝi ricevis premiojn inter 1979-2023.

Elektitaj kontribuoj (ĉiam kunaŭtoro)
-------------------------------------

* *Structural insights into the catalytic mechanism of phosphate ester hydrolysis by dUTPase* (2004)
* *Detection of uracil within DNA using a sensitive labeling method for in vitro and cellular applications* (2016)
* *Discovery of two new isoforms of the human DUT gene* (2023)

Fontoj
------

* aprezo kun foto
* datenoj kun foto
* datenoj kun foto
* biografio angle
* biografio angle

Referencoj
----------

1. ↑   hungarlingva datenaro de muzeo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 857588
 |



* Portalo pri Biografio
La pilgrima kaj golgota **kapelo Sankta Kruco** estas sakrala konstruaĵo en urbo Rakamaz (Hungario).

Historio
--------

Dum la mezepoko kirko funkciis en Rakamaz. Iam ĉe rando de la vilaĝo ankaŭ golgoto estis videbla. En la 17-a jarcento en la vilaĝmezo estis artefarita altaĵo, sur kiun oni konstruis dometon por ermitejo. En 1863 la dometo estis trakonstruita kapelo, sed tiam jam estis tie la golgotaj krucoj. Eble tiutempe 14 golgotaj stacioj estis metitaj ĉirkaŭ la kapelon. En la jaroj 1897 kaj 1898 la kapelo estis renovigita kaj pligrandigita. En 1944 la germana armeo detruis la kapelon, kiu estis rekonstruita ĝuste post jardeko. Plenaj renovigaj laboroj okazis en 2014.

Konstruaĵo
----------

La kapelo situas sola sur artefarita altaĵo en herbejo. La fasado estas simetria, meze malsupre la enirejo funkcias, kiun pluvŝirmilo defendas. Pli supre estas malgranda ronda fenestro, apud la enirejo po unu mallarĝaj fenestroj. La plej supre la turo altiĝas kun piramideca turpinto.

La golgotaj stacioj estas malpenaj, ĉar ofte okazis vandalaj detruoj. Tial la staciaj bildoj estas gardataj en sekura loko, sed dum pilgrimoj ili estas remetataj.

Kermeso okazas en la 14-an de septembro aŭ en la proksima dimanĉo.

Fontoj
------

* 
* hungare kun fotoj
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **paroĥa preĝejo sankta reĝo Stefano la 1-a (Hungario)** estas sakrala konstruaĵo en urbo Répcelak (Hungario).

Historio
--------

Ĝis la 20-a jarcento plejparte luteranoj vivis en tiam vilaĝo Répcelak. Baldaŭ pluraj industriaj entreprenoj alvenis kune kun novaj loĝantoj. Inter ili estis multaj jam katolikoj. Dum la historiaj jaroj la katolikoj havis diservojn en Nick. Oni aĉetis domon, kiu estis transformita preĝdomo en 1985. La nun videbla kirko estis konstruita inter 1999-2004. La orgeno funkcias ekde 2006. La paroĥa rajto alvenis en 2007, pli frue la paroĥo funkciis en Vámoscsalád.

Konstruaĵo
----------

La preĝejo situas sola kaj formas oklateron. La fasado estas simetria, meze la kvadrata turo malreliefas. Kelkaj ŝtupoj kuras al la enirejo, kiu funkcias tra la turo. Interne la muroj estas blankaj, ĝis tiam ne okazis pentrado. József Engelsz kreis plurajn emajlajn ornamaĵojn. En la turo unusola sonorilo loĝas. 

Kermeso okazas en la 20-an de aŭgusto.

Fontoj
------

* hungare kun fotoj
* historio
* oficiala paĝo
Strando en Venezuelo.
**Strando** aŭ **sablobordo** estas relative plata ĉeborda linio (ĉe rivero, lago aŭ maro) kovrita per gruzo, sablo aŭ ŝtonetoj.

Kelkaj sciencistoj emfazas, ke strando ne estas nur la videbla superakva parto, sed ankaŭ la subakva, ĉirkaŭ 10 metrojn profunden. La superakva kaj la subakva partoj de la strando formas unuecan sistemon de moviĝantaj ŝtoneroj (sableroj).

Turismo kaj ripozo
------------------

Strandoj ofte estas populara ripozloko. Tiuvidpunkte strando plej ofte nomiĝas **plaĝo** en Esperanto.

* Strando en Palanga (Litovio)Strando en Palanga (Litovio)
* Strando en Bretonio (Francio)Strando en Bretonio (Francio)
* Strando en Katwijk (Nederlando)Strando en Katwijk (Nederlando)
* Malkaŝemeco de akvo sur la plaĝo insulo de Hvar, (Kroatio)Malkaŝemeco de akvo sur la plaĝo insulo de Hvar, (Kroatio)
* Strando en MaldivojStrando en Maldivoj

Vidu ankaŭ
----------

* Marbanejo
* Marbordo

Eksteraj ligiloj
----------------

* Strando en la Vikimedia Komunejo (Multrimedaj datumoj)
* Kategorio Strando en la Vikimedia Komunejo (Multrimedaj datumoj)
La **paroĥa preĝejo Stefano la 1-a (Hungario)** estas sakrala konstruaĵo en urbo Rudabánya (Hungario).

Historio
--------

La unua mencio pri (tiam katolika) frugotika kirko dediĉita al Sankta Nikolao en tiu loĝloko okazis en 1332, kiun la kalvinanoj akiris en 1595. Ekde tiam ĝis la 20-a jarcento la kavinana religio estis la majoritata en Rudabánya. La katolika preĝejo nun videbla estis konstruita inter 1912-1914, la paroĥo funkciis en Szuhogy. La orgeno ekfunkciis en 1914. La paroĥa rajto alvenis en 1941.

Konstruaĵo
----------

La konstruaĵo situas sola en korto, kie estas videblaj ankaŭ kapeleto Lourdes-a kaj statuo pri aglo, kvazaŭ simbolo de Hungario. La kirka fasado estas simetria, meze la kvadrata turo plene reliefas. Ĉe piedo de la turo la enirejo funkcias. La turpinto estas plurlatera piramido. La murpentraĵoj estas kreaĵoj de István Takács (pentristo).

Kermeso okazas en la 20-an de aŭgusto.

Fontoj
------

* hungare kun fotoj
* hungare kun fotoj
* datenoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **mineja lago (Rudabánya)** (hungare *Rudabányai bányató*) estas tre profunda kaj impona artefarita lago en norda Hungario ĉe vilaĝo Felsőtelekes. Tamen la nomo ligiĝas al eksa minado de Rudabánya.

Historio
--------

En tiu loko oni minadis ercojn ekde 1880. En 1985 ĉesis la minado, poste oni faris la necesajn likvidajn laborojn. Ĝuste tiam kreiĝis la lago, ĉar plene ĉesis la forpumpado de la akvoj. La elfosaĵoj ricevis akvojn plejparte de subteraj grundaj akvoj, iomete de pluvoj. Ekde la 2000-aj jaroj la turismo profitas la lagon kiel celo por fotadi kaj ĝui la naturon. Oni establis promenejon kaj elvidejon.

Akvo
----

Koloro de la akvo estas bluverda, turkisa, pro la profundo la temperaturo estas malvarma, sub 15 metrojn 6°C. Naĝado en la lago estas danĝera kaj tial malpermesita. La akvo havas plurajn solvitajn metalojn (kupron, barion, feron, manganon, iomete hidrargon, plumbon, aluminion). Pro la ercoj la akva vegetaĵo estas malriĉa.

La lago havas nek enfluejon, nek elfluejon.

Fontoj
------

* datenoj hungare
**Valdetorres** (Valo de turoj) estas municipo de Hispanio, en la provinco de Badajoz, regiono de Ekstremaduro. 

La loĝantoj nomiĝas *valdetorreños*. La censita populacio en 2008 estis de 1.329 loĝantoj.

Situo
-----

Valdetorres estas situa en la centra parto de Ekstremaduro en la komarko aŭ distrikto Vegas Altas, je altitudo de 239 m; je 94 km de Badajoz, provinca ĉefurbo kaj je 34 km de Mérida, la regiona ĉefurbo. La surfaco de ties teritorio estas de 40 km². 

Ĝi situas inter Medellín kaj Guareña ĉe la suda bordo de la rivero Guadiana. Ĝi estas en la sudokcidenta bordo de Vegas Altas, lime kun la komarko de Mérida (Hispanio). Ĉe la vilaĝo fluas nuntempe la Kanalo de Zújar kiu enfluas en la Akvorezervejo de Alange.

Morfologie ĝi konstituas domaro de rura medio, kun malferma strukturo komponita grandparte de kamparanaj konstruaĵoj ĉu unu- ĉu duetaĝaj, nuntempe ŝanĝiĝante al pli modernaj formoj.

Ekonomio
--------

Agrikulturo kaj brutobredado. Tradicie *de secano* (ne irigaciita), sed aktuale plejparte estas irigaciita. Elstaras nuntempe la ekzisto de moderna fabriko de biodizelo en la vilaĝo, kio estoos certe grava helpo en la modernigo de la vilaĝo.

Historio
--------

Ĝi 1767 kiam ĝi akiris la rangon de Vilaĝo, ĝi apartenis kiel loko al Graflando de Medellín.
Ekstere de Moca
La **Muzeo de Nuntempa Arto, Los-Anĝeleso** (angle ***Museum of Contemporary Art, Los Angeles***, akronime **MOCA**) situas en Los-Anĝeleso, Kalifornio. Fondita en 1976 fare de artkolektantoj, MOCA estas unu el la plej gravaj institucioj por nuntempa arto en Usono. 

La ekspozicioj de la muzeo konsistas ĉefe el nuntempa arto de Usono kaj Eŭropo kreita post 1940. Ekde la komenco de la muzeo, la programado de la muzeo estis difinita kiel multidisciplina aliro al nuntempa arto. 

Luda aranĝo de ruĝetaj geometriaj blokoj, la komplekso sur Grand Avenue en la centra Los-Anĝeleso estis dezajnita fare de arkitekto Arata Isozaki, kiu priskribis ĝin kiel "vilaĝeton en la valo de nubskrapuloj." Krom verkoj de Franz Kline, Mark Rothko, Robert Rauschenberg kaj Claes Oldenburg, same kiel verkoj de Antoni Tàpies, la muzeo enhavas kolekton de pentraĵoj kaj skulptaĵoj de kelkaj novaj kaliforniaj artistoj kiuj povas esti renkontitaj denove en multaj el la gravaj galerioj de la grandurbo .

Pli oriente, la pli avangardaj verkoj de MOCA estas elmontritaj ĉe la *Geffen Contemporary*, 152 Norda Centra Avenuo, iama policaŭta riparejo. Alia muzea loko estas la *Pacifika Dezajno-Centro* ĉe 8687 Melrose Avenue, Okcidenta Holivudo, kun ekspozicioj de nuntempa arkitekturo kaj dezajno .

Referencoj
----------

1. ↑  Barbara Isenberg (December 15, 2008), A call for cultural passion *Los Angeles Times*.
2. ↑  Folkart, Burt A. "Marcia Simon Weisman; Patron of Arts",  *Los Angeles Times*, October 21, 1991.
3. ↑  Deborah Vankin (January 16, 2019), MOCA will close its satellite location at the Pacific Design Center *Los Angeles Times*.

Vidu ankaŭ
----------

* The Broad
* Broad Nuntempa Arta Muzeo
* Los-Anĝeles-Kantona Muzeo de Arto

Eksteraj ligiloj
----------------

* MOCA official website
* MOCA Geffen Oficiala Retejo


|  |  |
| --- | --- |
| Bibliotekoj | * PeEnEo: 855269
* GND: 819589-4
* LCCN: n83206447
* VIAF: 142805637
* ISNI: 0000000121733914, 0000000404250664
* SUDOC: 030213231
* BNF: 121676633
* ULAN: 500302142
* NLA: 36501182
* NKC: kn20050524027
* BNE: XX110725
 |
**La Lapa** estas municipo de Hispanio, en la provinco de Badajoz, regiono de Ekstremaduro. 

La loĝantoj nomiĝas *lapeños*. La censita populacio en 2008 estis de 294 loĝantoj.

Situo
-----

La Lapa estas situa en la suda parto de Ekstremaduro, je altitudo de 469 m; je 85 km de Badajoz, provinca ĉefurbo kaj proksime (je ĉ. 11 km) de Zafra, la plej proksima urbo. La surfaco de ties teritorio estas de 8,1 km². 

La Lapa situas en la centrokcidenta zono de la provinco.

Intereso
--------

Ĝi estas ĉirkaŭita de belaj montaroj kaj pejzaĝoj. Abundas la ĉaso, ĉefe de aproj kaj vulpoj. Estas zono taŭga por marŝado en naturo. Ekxistas abundo de aromaj herboj (origano, timiano, lavendo...), unikaj floroj endemismaj ktp. Estas ankaŭ fruktodonaj anzinaroj kiuj produktas glanojn por bonkvalita porkaro.

Tra la teritorio de La Lapa pasas la rivero Guadajira, alfluanto de Guadiana.

Festoj
------

En la monato de Junio dum la tagoj 11,12 kaj 13, honore de la patrono Sankta Onofreo. Dum tiuj tagoj komence de somero **La Lapa** ricevas nombrajn vizitantojn de la paudaj Zafra, Feria, Alconera...
Municipoj kie la **Universitato Karlo la 3-a** havas sidejojn.
Biblioteko de la Supera Politeknika Lernejo de la Universitato Karlo la 3-a.
Fondita en 1989, la **Universitato Karlo la 3-a de Madrido**, en hispana origine kaj oficiale *Universidad Carlos III de Madrid* estas unu el la ses publikaj universitatoj situantaj en la Regiono de Madrido kun la Komplutensa Universitato de Madrido, la Aŭtonoma Universitato de Madrido, la Politeknika Universitato de Madrido, la Universitato de Alcalá de Henares kaj la Universitato Reĝo Johano Karlo.

Temas pri mezgranda universitato (18.951 lernantoj) kiu posedas tri sudejojn distribuatajn tra la provinco (Leganés, Getafe kaj Colmenarejo). Ĝi proponas al studentoj 40 titolojn kiuj distribuiĝas inter la jenaj areoj: jura, sociekonomika, teknika kaj beletraj, sen forgesi aliajn subfakojn kiaj Komunikado (Ĵurnalismo kaj Aŭdovida Komunikado) aŭ Bibliotekonomiko kaj Dokumentiko.

Ĝi amoto estas fama frazo de Seneko *"Homo homini sacra res"* (*"Homo estas io sakra por homo"*). La rektoro ekde la 27-a de aprilo de 2007 estas profesoro de statistiko Daniel Peña Sánchez de Rivera. Antaŭe estis rektoro de tiu universitato dum 18 jaroj fama hispana politikisto Gregorio Peces-Barba Martínez.

* Kategorio Universitato Karlo la 3-a de Madrido en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 367031
* GND: 5173033-9
* LCCN: n92080141
* VIAF: 168049381
* ISNI: 0000000121689183
* SUDOC: 050293583
* BNF: 135091497
* BNE: XX88090
 |
Junuloj enirantaj vagonon kiel kaŝpasaĝeroj proksime al Bakersfield, Kalifornio (usona Nacia Junulara Administracio, 1940)
Kaŝpasaĝeroj de vagonaroj plej ofte kaŝas sin en varvagono. Foje ili rajdas sur la eksteraĵo de vagono. Kaŝpasaĝereco normale estas kontraŭleĝa, kaj ĝi povas esti tre danĝera, precipe kiam la homo rajdas ekster la vagono.

Historio
--------

Kaŝa vojaĝado en privataj varvagonoj okazis ekde la komenco de fervoja transporto. En Usono ĝi fariĝis ofta transporta rimedo post la Usona Enlanda Milito kiam la fervojoj komencis etendiĝi okcidenten, precipe uzata de migrantaj laboristoj, kiuj nomiĝis *hobos* kaj konstruis apartan subkulturon. Dum longa daŭro ĝi estas ofte praktikata de homoj, kiuj ne kapablis pagi transportan bileton, kaj precipe dum grandaj ekonomiaj malordiĝoj, kiel la Granda Depresio. Ĝi fariĝis tre konata temo en usona popola kulturo de la 20-a jarcento, interalie en kantoj kiel "King of the Road" ("Reĝo de la vojo") kaj filmoj kiel *Emperor of the North Pole* ("*Imperiestro de la Norda Poluso*"). Pro diversaj kaŭzoj ĝi estas malpli ofta en la 21-a jarcento, kvankam iuj ankoraŭ praktikas ĝin.

Vida perspektivo de kaŝpasaĝeroj sur la tegmento de vagono por ŝutaĵoj.

Kaŝpasaĝeroj kutime iras al ranĝostacio, kie envagonigas kaj elvagonigas varojn kaj skipanojn. Ili aŭ kaŝe eniras parkitan vagonon aŭ saltas sur ekveturantan.

### Rajdi la stangojn

Du *hobos* (fruaj usonaj fervojaj kaŝpasaĝeroj) sur la stangoj
Kvankam fervojaj kaŝpasaĝeroj plejparte veturis en aŭ sur varvagono, alia historia metodo estis "rajdi la stangojn". Ĉe la lignaj vagonoj de la frua 20-a jarcento, oni apogis la malsupron de la vagono sur ŝtalaj ĵaluziaj stangojn por ke ĝi estu sufiĉe fortika por porti pezajn ŝarĝojn. La stangoj povis esti pli ol kvar kaj direktiĝis laŭlonge de la vagono. Sur ili kaŝpasaĝero rajdis kuŝante, ĉu sur tabulo, kiun li alportis kaj metis orte sur la stangoj, ĉu sur unu stango, kiun li tenis forte. Rajdi la stangojn estis tre danĝere. Kiam la vagonaro rapidis sur malebena trako, la vagonoj povis salti kaj balanciĝe malmilde, aŭ bati la kaŝpasaĝeron per balastaj rokoj saltigitaj de la grundo.

Referencoj
----------

1. ↑   Black Butte Center for Railroad Culture. Bbcrc.org. Alirita 2015-07-08.
2. ↑  Iverson, Wayne.  (2010) *Hobo Sapien*. Robert Reed Publishers. ISBN 978-1-934759-43-1.
**Malsupra Bavario** (germane *Niederbayern*) estas unu el la sep distriktaroj de la germana federacia lando Bavario. Fine de decembro 2022 ĝi havis 1 273 955 loĝantojn.

Ĉefurbo de la distriktaro estas Landshut, kiu iam estis rezidejo de la dukoj de Bavario.

Malsupra Bavario

Administra divido
-----------------

Malsupra Bavario konsistas el naŭ distriktoj kaj tri eksterdistriktaj urboj:

*Distriktoj*

1. Distrikto Deggendorf
2. Distrikto Dingolfing-Landau
3. Distrikto Freyung-Grafenau
4. Distrikto Kelheim
5. Distrikto Landshut
6. Distrikto Passau
7. Distrikto Regen
8. Distrikto Rottal-Inn
9. Distrikto Straubing-Bogen

*Eksterdistriktaj urboj*

1. Landshut
2. Passau
3. Straubing

Historio
--------

La nomo *Malalta Bavario* estis unuafoje oficiale uzita dum la unua disdivido de Bavario en 1255. Tiam ĝi ampleksis teritoriojn sufiĉe altajn, interalie la regionojn de lago Chiemsee kaj de Bad Reichenhall, kiu situas en la nordaj Alpoj.

La dukoj de Bayern-Landshut (Malalta Bavario) iam estis regantoj de sufiĉe granda teritorio, konsiderinde pli granda ol nuna Malalta Bavario.

Geografio kaj agrokulturo
-------------------------

Malsupra Bavario situas ambaŭflanke de la rivero Danubo kaj estas (kompare kun Supra Bavario malalta; en ĝia agrokulturo gravas interalie kukumetoj kaj lupolo. Pri kukumetoj ĝi estas la plej granda kultivejo en Eŭropo. Ĝi enhavas parton de la monde plej granda kultivejo de lupolo, Hallertau.

|  |  |  |  |
| --- | --- | --- | --- |
| 

| v • d • rDistriktaroj de Bavario |
| --- |
| Malsupra Bavario • Malsupra Frankonio • Meza Frankonio • Supra Bavario • Supra Frankonio • Supra Palatinato • Ŝvabio | Bavara flago |

 |

* Kategorio Malsupra Bavario en la Vikimedia Komunejo (Multrimedaj datumoj)
**C. Bechstein Pianofortefabrik AG Berlin** estas germana, tutmonde aktiva produktanto kaj komercanto de pianoj (pianetoj kaj pianegoj). La pianofabrikon fondis Carl Bechstein en la jaro 1853 en Berlino. Nuntempe la instrumentoj de la etikedoj C. Bechstein kaj Bechstein Academy estas produktataj en Seifhennersdorf en Saksio. La instrumentoj de la etikedo W. Hoffmann ekde 2007 estas produktataj en la fila entrepreno C. Bechstein Europe en Ĉeĥio.

Kun pojare ĉ. 5.000 vendataj instrumentoj Bechstein estas unu el la plej grandaj germanaj pianofabrikantoj .

Eksteraj ligiloj
----------------

* Kategorio Pianoforte-Fabrik C. Bechstein en la Vikimedia Komunejo (Multrimedaj datumoj)

* Offizielle Internetpräsenz der Aktiengesellschaft
* Offizielle Internetpräsenz der C. Bechstein Centren
* Internationaler C.Bechstein Klavierwettbewerb Arkivigite je 2008-01-09 per la retarkivo Wayback Machine

referencoj
----------

1. ↑  Geschäftsbericht 2007[*rompita ligilo*]

|  |  |
| --- | --- |
| Bibliotekoj | * PeEnEo: 284250
* GND: 2157198-3
* VIAF: 132191492
* SUDOC: 226648648
 |
Malnova Urbo en Kamjanec-Podilskij
La **Malnova Urbo** (ukraine *Старе місто*, *Stare misto*) estas la plej malnova kvartalo de Kamjanec-Podilskij, Ukrainio. Ĝi troviĝas en meandro de Smotriĉ, oriente de la Malnova Kastelo.

La Malnova Urbo troviĝas sur duoninsulo, fortranĉita de la ceteraj urbopartoj per profunda ravino de Smotriĉ, kaj ĝis 1874 estis konektita nur per kastela ponto (t.n. Turka ponto) kun la Malnova Kastelo. Ĝis 1790 Kamjanec-Podilskij estis dividita al tri kvartaloj: pola, rutena kaj armena, kaj ĉiuj ili havis siajn proprajn magistratojn.

Kamjanec-Podilskij ricevis urbajn rajtojn laŭ la magdeburga juro de podolia duko Koriatoviĉ en 1374. Tiam estis markita la pola urboplaco, en kies angulo en 1375 oni konstruis lignan preĝejon (postan Katedralon de Sanktaj Apostoloj Petro kaj Paŭlo). Ĉe la norda urborando kreiĝis la rutena urboplaco, kaj sude de la pola - la armena urboplaco.

En la jaroj 1941-1943 en la Malnova Urbo ekzistis geto (germane *Ghetto Kamenez-Podolsk*).

Vidu ankaŭ
----------

* Kamjanec-Podilskij
* Kastelo de Kamjanec-Podilskij
**Orellana de la Sierra**, nomata ankaŭ popole "Orellanita", tio estas la malgranda Orellana, ĉar proksime estas la pli granda vilaĝo Orellana la Vieja, estas municipo de Hispanio, en la provinco de Badajoz, regiono de Ekstremaduro.

La loĝantoj nomiĝas *orellanitos*. La censita populacio en 2008 estis de 314 loĝantoj.

Situo
-----

Orellana de la Sierra estas situa en la centrorienta parto de Ekstremaduro, je altitudo de 403 m; je 144 km de Badajoz, provinca ĉefurbo kaj je 84 km de Mérida, la regiona ĉefurbo. La surfaco de ties teritorio estas de 16,7 km².

Ĉe Orellana de la Sierra estas la akvorezervejo de Orellana kiu estas la plej granda el la situaj en la meza fluo de la rivero Guadiana; ĝi havas surfacon de 42.600 ha.

La vilaĝo etendiĝas inter la deklivoj de la montareto de Orellana kaj la akvorezervejo de Orellana. La pejzaĝo estas belega.

Festoj
------

Honore al Kristo de la Sano (festoj de la Kruco). De la 3a al la 5a de majo.

Monumentoj
----------

* **Fortikaĵo de García Bejarano**, konstruita el granito kaj nuntempe restaŭrita, sed kiel loĝejo. La familio Bejarano ŝanĝis sian nomon al Orellana kaj poste la fortikaĵo pasis al la Duko de la Roca.
* **Preĝejo de la Sankta Spirito**, de la 15a jarcento.


|  |  |
| --- | --- |
| Bibliotekoj | * PeEnEo: 280472
* LCCN: no2006102155
* VIAF: 155142815
* BNF: 15736264x
* BNE: XX461754
 |
La **kalvinana preĝejo** estas sakrala historia monumento (deklarita en 1993) en urbo Putnok (Hungario).

Historio
--------

La loĝantoj de Putnoj akceptis la kalvinismon ĉirkaŭ 1550. Ili supozeble uzin la mezepokan katolikan kirkon. En 1653 turo de la fortikaĵo eksplodiĝis, tial la kirko parte difektiĝis. Inter 1692-1698 ligna kalvinana preĝejo konstruiĝis, inter 1791-1794 ŝtona turo, la navo inter 1798 kaj 1804, poste la ligna kirko estis malkonstruita. La turhorloĝo estis farita en 1840, la orgeno en 1867. Post jardeko la internaj muroj estis pentritaj. En 2019 plenaj renovigaj laboroj okazis.

Konstruaĵo
----------

La konstruaĵo situas sola en korto ĉe stratangulo. La fasado estas simetria, meze la kvadrata turo plene reliefas. En la turo 3 sonoriloj loĝas. Interne la muroj estas blankaj laŭ kutimo de la kalvinanoj.

Vidu, aŭdu ankaŭ
----------------

* sonorado

Fontoj
------

* hungare kun fotoj
* hungare kun foto
* dateno
* informo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Vortonubo** kun terminoj ligitaj al la reto.2.
**Vortonubo** (*tag cloud* en la angla) estas vida maniero prezenti la etikedojn plej uzatajn ĉe retejo por klasifiki bitajn (ciferecajn) entojn.

Koncepto
========

Ĝenerale, la plej uzataj etikedoj aperas per literoj pli grandaj ol malpli uzataj. Tradicie, cele facilan trovon de la plej popularaj etikedoj, la vortoj viciĝas alfabet-orde. Klaki sur vorto kondukos vin rekte al paĝoj tem-ligitaj kun tiu vorto. Male, en *vortonubo*, vortoj ordiĝas laŭ kriterioj ne alfabetaj.
La plej unua kaj plej fama *vortonubo* aperis ĉe la retejo Flickr, retejo kiu ebligas fotopartumadon. Tiu unua provo estis bazita sur la serĉilo Referral Zeitgeist de Jim Flanagran kiu ebligas vidadon de retejoj trafantaj aliajn retejojn. La blogserĉilo Technorati poste popularigis tiajn *vortonubojn*.

Litertipo
=========

Du grandajn familiojn de *vortonuboj* oni povas distingi. Ili pli distingiĝas laŭ sia semantika valoro ol laŭ sia aspekto:

* La unua familio de vortonubo klasifikas konceptojn laŭ tio, kiom ofte ripetiĝas vorto en artikolo. Tio ebligas simboligi laŭ ordo de graveco konceptojn, kiujn tuŝas artikolo.
* La dua, pli transversa, kunigas en *vortonubo* etikedojn plej ofte ripetiĝantajn ĉe la tuta retejo aŭ en retligilaro. Temas ĉi-foje pri emfazo de la populareco de koncepto, kiu arigas plurajn ligojn al retejo aŭ retejaro. Tio estas aparte utila por transversa retumado, kiu ebligas kribri la tutan enhavon de retejoj tiaj, kiaj Flickr aŭ Technorati. La *vortonubo* tiam ebligas mezuri per unu rigardo la ĉi momentajn tendencojn tra terminoj plej ofte uzataj en la abonrilatigitaj retejoj.
* En modernaj tempoj, vortnuboj povas esti uzataj por kolekti vivajn balotenketojn kaj engaĝi partoprenantojn en reala tempo.

Vidu ankaŭ
==========

* Semantika reto
* Retetikedo

* Kategorio Vortonubo en la Vikimedia Komunejo (Multrimedaj datumoj)
**George GALLOWAY** [gáloŭŭej] (naskiĝis la 16-an de aŭgusto, 1954) estas skota politikisto kaj parlamentano. Li estis elektita kiel ano de la Laborista Partio, por reprezenti elektodistrikton en Glasgovo, sed li estis forĵetita el tiu partio la 23-an de oktobro, 2003. Poste li kreiis novan politikan partion "Respect" (Respekto)

Galloway naskiĝis en Dundee kaj laboris en fabriko post la lernejaj jaroj. Poste li fariĝis organizanto por la Laborista Partio kaj ĝenerala sekretario de la bonvola organizaĵo *War on Want* ("Milito kontraŭ mizero"). Li fariĝis parlamentano en 1987 kiam li venkis la estron de la Brita Socialdemokratia partio, Roy Jenkins.

Galloway estas fidela maldekstrulo kaj restas kontraŭlo de privatigo kaj nukleaj armiloj kiam multaj en la Laborista Partio komencas akcepti ilin.
Li ankaŭ estas forta subtenanto de la arabaj popoloj kaj kontraŭulo de okcidenta imperialismo. Li subtenas la palestinanojn kaj forte kritikas Israelon.

Li kontraŭstaris la militon en Irako de 1990 ĝis 1991 kaj forte kritikis la efikojn de la ekonomiaj sankcioj kontraŭ tiu lando. Li vizitis Irakon multfoje kaj poste oni moknomis lin la parlamentano por centra Bagdado. Dum la milito en 2003 Galloway priskribis Tony Blair kaj George W. Bush kiel lupoj. Poste aliaj parlamentanoj demandis ke oni forĵetu lin el la parlamenta grupo de laborpartiaj parlamentanoj, kiu eventuale okazis.

En 1988 Galloway kreis fonduson *Mariam* por helpi junan irakinon kiu suferas pro leŭkemio. Poste ĝi fariĝis ĝenerala fonduso por helpi irakanojn kaj samtempe subteni kampanjon kontraŭ ekonomiaj sankcioj.
Pro la politika sinteno de Galloway la fonduso estis la objekto de forta ekzamendo kaj ankaŭ akuzoj pri luksaj elspezoj dum la vojaĝoj de Galloway al Irako. Oni multe kritikas lin en la ĉiutagaj gazetaĉoj pro siaj ŝajnaj ligoj al la reĝimo en Irako.

Post la disfalo de Bagdado, ĵurnalisto de la konservativa brita tagĵurnalo *Daily Telegraph*, ŝajne eltrovis dokumentojn en registaraj oficejoj.
Je la 22-a de aprilo 2003 la ĵurnalo eldonis la dokumentojn kaj pretendas, ke Galloway ricevis £375 000 de la registaro. Galloway refutis tion kaj anoncis ke li intencas procesi kontraŭ la ĵurnalo pro kalumnio. En 2005 li sukcesis kontraŭ la "Daily Telegraph".

Similaj kalumnioj aperis en la grava usona ĵurnalo *Christian Science Monitor*. En julio de 2003 la *Christian Science Monitor* pardonpetis publike al Galloway kaj konfesis ke la eldonitaj dokumentoj estis falsaj.

Galloway opinias ke oni volas ataki lin ĉar li estas forta oponanto de la usona invado de Irako.

Li parlamentaniĝis en 2005, en Orient-Londona balota distrikto por "Respect".

Eksteraj ligiloj
----------------

* George Galloway en la Vikimedia Komunejo (Multrimedaj datumoj)
* Kategorio George Galloway en la Vikimedia Komunejo (Multrimedaj datumoj)

* 
* 
* 
* 


|  |  |
| --- | --- |
| Bibliotekoj | * PeEnEo: 10566
* GND: 131448145
* LCCN: nb2004304819
* VIAF: 42204411
* ISNI: 0000000063140247
* LIBRIS: 316476
* SUDOC: 109312724
* BNF: 15519585p
* MBA: 9e3da544-1d5c-41a5-88cc-843b61178605
 |
La **Katedralo de la Triunuo** (kartvele *Sameba*) estas la katedralo de la Ortodoksa Kartvela Eklezio en Tbiliso la ĉefurbo de Kartvelio. Ĝi estis konstruita en 2004 kaj dediĉita al la Sankta Triunuo. Ĝi ankaŭ funkcias kiel sidejo de la ortodoksa patriarkato de Kartvelio.

Historio
--------

La katedralo de Tbiliso antaŭe estis la katedralo Sioni. Ĉi tiu estis konstruita sur la monteto Sankta Elija kiu regas la riveron Kura, ĝi estas la plej granda preĝejo de la suda Kaŭkazio.
Ĝi miksas plurajn arkitekturajn stilojn de Kartvelio. El krucforma plano, ĝi estas kronita en ĝia centro per kupolo tenata de ok kolonoj. Kruco 7,5m longa regas la komplekson. Ĝia sonorilturo troviĝas apude. La malgranda apuda preĝejo estas dediĉata al la Anonco de la Anĝelo.

La decido konstrui la katedralon komenciĝis en 1989 okaze de la 1500-jariĝo de la Kartvela Eklezio kaj kiel preparo por la du jarmiloj de la kristanismo. Ĝi estas projekto de la arkitekto Archil Andiachvili. La unua ŝtono de la katedralo estis benita la 23-an de novembro 1995 kaj la unua diservo okazis la 25-an de decembro 2002. Ĝi estis oficiale konsekrita la tagon de Sankta Georgo, patrono de la lando.

La katedralo (sen la kruco) mezuras 68 m longe, 77 m larĝe oriente okcidenten, 65 m larĝe de nordo al sudo, sur 5 000 m de la marnivelo.

* Katedralo de Tbiliso en la Vikimedia Komunejo (Multrimedaj datumoj)
* Kategorio Katedralo de Tbiliso en la Vikimedia Komunejo (Multrimedaj datumoj)

* Dosiero:Წმინდა სამების საკათედრო ტაძარი 05.jpg
* 
* Dosiero:Sameba Cathedral, Tbilisi کلیسای سامبا در تفلیس گرجستان 34.jpg
* Dosiero:Sameba Cathedral, Tbilisi کلیسای جامع تثلیث در تفلیس- گرجستان 04.jpg
* Dosiero:Sameba Cathedral, Tbilisi کلیسای جامع تثلیث در تفلیس- گرجستان 20.jpg
* Dosiero:Sameba Cathedral, Tbilisi کلیسای سامبا در تفلیس گرجستان 26.jpg
* Dosiero:Sameda Tbilisii 2019 1.jpg


|  |  |
| --- | --- |
| Bibliotekoj | * PeEnEo: 311429
 |
Koordinatoj mankas! Bonvolu kunhelpi.

Panoramo de la montaro de Feria kun la vilaĝo kaj la kastelo
**Feria** estas municipo de Hispanio. Ĝi apartenas al la aŭtonoma komunumo aŭ regiono Ekstremaduro, al ties pli suda provinco Badaĥozo *(Badajoz)* kaj al la komarko *Zafra-Río Bodión*. Laŭ la stato de  en la municipo vivis loĝantaro ne ĉeestas en vikidatumoj loĝantoj sur areo de **Esprima eraro: Mankas operando por round** kvadrataj kilometroj, kio rezultigas loĝdenson de **Esprima eraro: Neatendita operacisimbolo <** loĝantoj/km². La loĝantoj nomiĝas *koritos*.

Situo
-----

Feria estas situa en la sudokcidenta parto de Ekstremaduro, je altitudo de 574 m; je 60 km de Badajoz, provinca ĉefurbo kaj je 20 km de Zafra, plej proksima urbo. La surfaco de ties teritorio estas de 73,7 km².

Ekonomio
--------

Ties ekonomio baziĝas sur la agrokulturo kaj brutobredado (porkoj, ŝafoj, olivarboj, figarboj ktp).

Historio
--------

Estis restaĵoj de la Ĥalkolitiko. Poste loĝis la lokon keltoj, romianoj kaj araboj, danke al la favora situo por defendo.

En 1394 la reĝo Henriko la 4-a donis la vilaĝon al Gomes Suárez de Figueroa, superulo de la Ordeno de Santiago, kun titolo de Grafo de Feria. Poste Filipo la 2-a donis al Lorenzo Suárez de Figueroa, filo de la antaŭa, la titolon de Duko de Feria, kaj tiel pligravix¡ĝis la senjorlando de Feria, kaj tiam oni konstruis la plej parton de la estonta kastelo de la loko.

Monumentoj
----------

La kastelo estis la kerno de la agado de la Duklando de Feria. Ĝi havas elstaregan defendan turon —foje restaŭrita kaj nune loĝiga de Historia Arkivo de la familio Suárez de Figueroa— kaj ankaŭ vizitindan korton.

Estas ankaŭ preĝejo de la 15a jarcento.

La vilaĝo havas tre deklivajn stratojn kiel montara vilaĝo.

Festoj
------

* *Las Candelas* (2a de februaro)
* *Cruces de Mayo* (Majaj krucoj) (3a de majo)
* Sankta Bartolomeo (24a de aŭgusto)

Turismo
-------

En la municipa teritorio ekzistas vojo kun dolmenoj taŭga por marŝado.

Eksteraj ligiloj
----------------

(en la hispana)

* La Sankta Kruco de Feria
* Retejo pri Feria Arkivigite je 2006-05-18 per la retarkivo Wayback Machine
* Rura Hotelo "Cruz del Real" Arkivigite je 2013-10-03 per la retarkivo Wayback Machine
* Retejo de Feria Arkivigite je 2012-07-21 per la retarkivo Wayback Machine


|  |  |
| --- | --- |
| Bibliotekoj | * PeEnEo: 280183
 |
maldekstra
arkitekto K.Thon, pentris Karl Brjulov en 1820
**La katedralo de Kristo Savinto** en Moskvo, Rusio (ruse *Кафедральный Соборный храм Христа Спасителя*) estas plej granda preĝejo de la Rusa Ortodoksa Eklezio. Ĝia plej alta punkto atingas 105 metrojn. En ĝi samtempe povas preĝi 10 000 homoj.

Ĝi estis konstruata dum kvardek kvar jaroj laŭ projekto de la arkitekto Konstantin Thon por danki Dion en venko super napoleona Francio. La 26-an de majo 1883 la katedralo estis konsekrita kaj tie okazis la unuaj diservoj.

La 5-an de decembro 1931 laŭ ordono de la registaro de Sovetunio la katedralo estis detruita ĝisfunde. Ekde 1960 ĝis 1994 ĉi-loke funkciis la sporta malkovrita baseno kun varmeta akvo destinita ĉefe por vintra naĝado.

En 2000 honore al tiama jubileo de Mesio la katedralo de Kristo Savinto estis restarigita. Nun denove ĝiaj blankaj muroj kaj kvin orumitaj kupoloj estas videblaj el diversaj lokoj de la urbo.

La 21-an de februaro 2012 kvar feministinoj el Pussy Riot organizis prezentaĵon en la katedralo, tiamaniere esprimante sian nekonsenton kun politiko de la Rusa Ortodoksa Eklezio. Malgraŭ amasaj opoziciaj subtenaj aranĝoj ili estis enprizonigitaj.

Meze de 2012 Socio por defendado de rajtoj de konsumantoj (ruse *ОЗПП*) alvokis rusian juĝistaron deklarinte ke en la preĝejo la Rusa Ortodoksa Eklezio nelaŭleĝe faras komercan agadon. La juĝistaro decidis ke tiu agado ne estas komerco sed nur donacoj post oferado de mono.

Referencoj
----------

1. ↑   Komercon en la katedralo oni nomis donacadon. Arkivita el la originalo je 2013-03-13. Alirita 2013-03-21.

Eksteraj ligiloj
----------------

* Arkivigite je 2012-08-29 per la retarkivo Wayback Machine oficiala ttt-ejo ruse
* Arkivigite je 2015-04-01 per la retarkivo Wayback Machine angle
* videodosiero pri historio de la katedralo

* Katedralo de Kristo Savinto en la Vikimedia Komunejo (Multrimedaj datumoj)
* Kategorio Katedralo de Kristo Savinto en la Vikimedia Komunejo (Multrimedaj datumoj)
Katedralo de la Dormado
Katedralo de la Dormado (1856)
La **Katedralo de la Dormado** (ruse *Успенский Собор*) estas rusortodoksa preĝejo dediĉita al la Dormo de la Dipatrino. Ĝi situas norde de la Placo de la Katedraloj de la Kremlo en Moskvo, Rusio, kie mallarĝa vojeto disigas la nordon de la Preĝejo de la Dek du Apostoloj. Sudokcidente troviĝas la Sonorilturo Ivano la Granda .La Katedralo estas konsiderata kiel la patrina preĝejo de la Granda Duklando de Moskvo. En ĝia nuna formo ĝi estis konstruita en 1475-1479 sub sponsorado de la Grandduko Ivano la 3-a fare de la itala arkitekto Aristotele Fioravanti. De 1547 al 1896 ĉi tie okazis la kroniĝoj de la rusaj reĝoj. Aldone al tio, ĝi funkcias kiel tombejo por la Moskvaj Metropolitoj kaj Patriarkoj de la Rusa Ortodoksa Eklezio.

La Katedralo de la Dormado en Esperanto
---------------------------------------

En la kvina kanto de la verko de Abel Montagut nome *Poemo de Utnoa* okazas asembleo de la Gobanoj (eksterteranoj). Tie oni akceptas, ke oni plikuraĝigu la malfortigitan Utnoan (nome la ĉefrolulo Noa) pere de la drogo *anoŭdo*. Inna malsupreniras kaj liveras ĝin al Noa. Je ties efiko aperas antaŭ li la poeto Valmikio kiu montras al li la enormajn atingojn de la estonta homaro, se li sukcesas savi ĝin, nome, en Azio, el Ĉina Murego al insulo Srilanko. Poste aperas la japana pentristo Hokusajo kiu siavice montras aliajn mirindaĵon el Azio. Kaj poste venas la vico de Fidiaso, kiu montras mirindaĵojn el suda kaj centra Eŭropo kaj la venonta ĉiĉerono estas Maria Sklodovska, kiu montros al Utnoa la mirindaĵojn de centra kaj orienta Eŭropo. Jen kiel ŝi prezentas Moskvon kun kvin grandaj vidindaĵoj nome la Kremlo, la Katedralo de la Dormado nomita kiel Ĉielporto ĉar oni supozas, ke la Dipatrino estis unue endormigita kaj poste portita al la ĉielo laŭ ortodoksismo, la Facetita Palaco, la Placo Ruĝa kaj la Katedralo de Sankta Bazilo:

-Jen Katedraloj bulbaj sur ora holmo ĉe Kremlo,
tiu de l'Ĉielporto kun kupolaro majesta.
Ene de la muregoj, la Facetita Palaco
kun inkrustaĵoj gemaj kaj diamante rebrilaj,
kaj en la Placo Ruĝa, la Katedralo de Sankta
Bazilo, buntkupola, kun fantazia dekoro.

Notoj
-----

1. ↑  Abel Montagut, *Poemo de Utnoa*. Pro Esperanto. Vieno, 1993. ISBN 3-85182-007-X. 225 p. p. 120.

* Kategorio Katedralo de la Dormado en la Vikimedia Komunejo (Multrimedaj datumoj)
La preĝejo en 2005
La **malnova preĝejo Sankta-Pancras** (anglalingve *St Pancras Old Church*), pli simple konita kiel la **preĝejo Sankta Pancras** (*St Pancras Church*) antaŭ la konstruo de la nova preĝejo Sankta-Pancras proksime, estas rigardata kiel unu el la plej malnovaj religiaj konstruaĵoj de Londono kaj Anglio rilate al kristana kulto. Ĝi estas dediĉata al Sankta Pancracio kaj situas en la historia londona kvartalo St Pancras.

Onidire, preĝejo ekzistas tie depost la jaro 313 aŭ 314. Ĝi restis la ĉefa preĝejo de la loka paroko ĝis 1822, kiam oni starigis la novan preĝejon. Ĝi estas ekde tiam kapelo.

La arkitekto John Soane kreis tombon por sia edzino kaj si mem en la apuda tombejo. Aliaj famuloj entombigitaj tie inkludas Johann Christian Bach kaj John Flaxman. Ekzistas cetere tombomonumento por la verkistino Mary Wollstonecraft kaj William Godwin, kvankam iliaj restaĵoj nun situas en Bournemouth.

En 1968, la muzikbando The Beatles faris tie faman serion da fotoj por unu el sia albumo.

* Kategorio Malnova preĝejo Sankta-Pancras en la Vikimedia Komunejo (Multrimedaj datumoj)
**Las Margaritas** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Las Margaritas. Las Margaritas estas relative granda komunumo proksime al Gvatemalo kaj en ĝi vivas relative multaj indiĝenoj kaj oni parolas plej diversajn lingvojn. La ŝlosilnumero de la komunumo laŭ la INEGI, do laŭ la nacia geografia instituto estas 07052.

Geografio
---------

La komunumo havis en 2005 (lasta popolnombrado de la INEGI) 98374 loĝantojn. El tiuj estis 48675 viroj kaj 49699 virinoj. La komunumo havas surfacon de 5307 km². La meza alteco (de la ĉefurbo) estas 1520 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 43351 personoj pli aĝaj ol 15 jaroj. El tiuj 28060 scipovis legi kaj skribi kaj 15253 personoj estis analfabetoj. Do 65% de la personoj scipovis legi kaj skribi kaj 35% estis analfabetoj.

86413 personoj en la jaro 2000 aĝis pli ol 5 jaroj. El tiuj 34896 personoj estis indiĝenoj. Tio signifas ke 40.38% de la loĝantaro en la koncerna jaro estis indiĝenoj. Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Interesaĵoj
-----------

En la komunumo elsendas radiostacio XEVFS-AM (La Voz de la Frontera Sur – "La voĉo de la suda landlimo", kiu estas indiĝena komunuma radio.

Eksteraj ligiloj
----------------

* Las Margaritas Arkivigite je 2012-03-20 per la retarkivo Wayback Machine en *Enciclopedia de los Municipios de México* (hispane)
La Preĝejo de la Tuko
La **Preĝejo de la Tuko de la Dipatrino** (ruse *Церковь Ризоположения Пресвятой Богородицы*) estas rusortodoksa preĝejo situanta ĉe la Placo de la Katedraloj en la Kremlo de Moskvo, Rusio. Ĝi estis ekkonstruita en 1484 fare de la arkitektoj de Pskovo, la sama grupo de arkitektoj kiuj konstruis la apudan Katedralo de la Anunciacio.

La preĝejo estis konstruita sur la loko de antaŭa preĝejo, konstruita de Jonaso Metropolito de Moskvo en 1451. La nomo de la preĝejo, ricevas plurajn tradukojn kiel ekzemple *Preĝejo de la Robo de la Virgulino*, *Preĝejo de la Tuko de la Sankta Virgulino*, *Preĝejo de la Vualo* aŭ simple *Preĝejo de la Deponejo*. Laudire, temas pri kristana festo kiu devenas de la 5-a jarcento, kiu festas la tukon aŭ robon de la Virgulino Maria, transportita de Palestino al Konstantinopolo, kie ĝi protektis la urbon kontraŭ la konkerantoj. Ekzemple, tradicio rakontas ke dum la Rus-Bizanca Milito en 860 la patriarko metis la robon de la Virgulino sur la maron, kaj ĝi kaŭzis ŝtormon kiu detruis la invadantajn rusajn ŝipojn.

Komence, la preĝejo funkciis kiel la privata kapelo de la Patriarko de Moskvo, sed dum la duono de la 17-a jarcento ĝi estis transprenita de la rusa reĝa familio. La preĝejo estis grave damaĝita pro fajro en 1737. Hodiaŭ ĝi gastigas ekspozicion pri lignoskulptaĵoj de la 14-a ĝis la 19-a jarcento.

* Kategorio Preĝejo de la Tuko en la Vikimedia Komunejo (Multrimedaj datumoj)
La **paroĥa preĝejo Nomo de Sankta Maria**, origine hungare *Szűz Mária Neve-templom* estas sakrala historia monumento (deklarita en 1996) en Tiszalök (Hungario).

Historio
--------

En tiu loĝloko jam ekzistis paroĥa kirko dediĉita al Sankta Nikolao en 1332 laŭ eklezia fonto. La baldaŭ patrono estis en:Saint Kilian. La loĝantoj konvertiĝis al la kalvinismo ĉirkaŭ 1550. Denove nova kirko konstruiĝis en 1890, sed la paroĥo jam estis refondita en 1790. En 1944 la preĝejo estis eksplodita, en la sekvaj jardekoj la diservoj okazis en provizora kapelo. La nuna preĝejo estis konstruita en 1989.

Konstruaĵo
----------

La preĝejo situas sola ĉe stratangulo en korto, sed ankaŭ alia konstruaĵparto (supozeble la paroĥo) aliĝas al la preĝejo. La formo estas malkutima. La fasado estas malsimetria, la enirejo estas iom maldekstre. La kvarangula simpla turo meze altiĝas. Tamen ankaŭ sonorilostablo estas videbla en la korto. 

Kermeso okazas en 12-an de septembro.

Fontoj
------

* hungare kun fotoj
* datenoj hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Katedralo de la Resurekto de Kristo** ankaŭ konata kiel *Preĝejo de la Savinto sur la verŝita sango* (ruse: *Храм Спаса на Крови*) estas preĝejo rusortodoksa en Sankt-Peterburgo, ĉe la bordo de la kanalo Gribojedova proksime al la parko de la Rusa Muzeo kaj la Avenuo Nevskij. Ĝi estis konstruita sur la loko kie la caro Aleksandro la 2-a estis murdita, viktimo de atenco okazinta la 13-an de marto 1881. La konstruado daŭris 24 jarojn pro la detalaj dekoracioj kaj en 1907 la metropolita episkopo de Sankt-Peterburgo konsekris ĝin.

Ĝiaj ikonoj montras la lokan historion pere de bildoj de rusaj sanktuloj, inter ili la Princo Vladimiro de Kievo kaj la princino Olga, la martiraj princoj Boris kaj Gleb, Miĥail de Ĉernigov, la nobelulo Fedor, kaj Aleksandro Nevskij.

Dum regado de la Komunisma Partio, la preĝejo estis uzita kiel kelo por terpomoj, materialoj, teatraĵoj, ktp. Pro tio, la restaŭrado de la preĝejo daŭris 27 jarojn (3 jarojn pli ol la konstrado mem).

* Kategorio Katedralo de la Resurekto de Kristo en la Vikimedia Komunejo (Multrimedaj datumoj)